text: Live-tv fra cykelløbet på Kiddesvej
  15 januar 2015 kl. 19.55
  Når hjulene ruller til cykelløbet Post Danmark Rundt til sommer bliver det transmitteret live. Bl.a. den sidste time på kongeetapen på Kiddesvej i Vejle.
  Cykelløbet og DR har udvidet deres aftale om tv-dækning af løbet, så der sendes live fra den sidste time af hver af løbets etaper. Aftalen gælder i tre år, skriver vafo.dk.
  Og det kommer til at ligne Tour de France m ed tre motorcykler og to helikoptere ? sammen med avanceret teknik, der er levet i Frankrig.
  Løbsdirektør Jesper Worre er stolt over aftalen med DR Sporten:
  - Det her har jeg arbejdet på i årevis, og jeg er simpelthen kisteglad for aftalen, ikke mindst på vegne af hele cykel-Danmark, der trofast har fulgt løbet fra vejkanten i mange år, forklarer Jesper Worre.
  Post Danmark Rundt 2015 bliver udgave nr. 25 af løbet. Der skal køres den 4. til 8. august.
  Første etape skal køres fra Struer, langs Vesterhavet, til Holstebro, over 180 km. Resten af ruten offentliggøres på et pressemøde til marts. Men mon ikke der bliver den sædvanlige kongeetape med afslutning på Kiddesvej i Vejle?
  